*Melléklet a …/2017. számú Képv. test. határozathoz*

RÉSZVÉNY ADÁSVÉTELI SZERZŐDÉS

tervezet

amely létrejött egyrészről

**Kiskőrös Város Önkormányzata** (székhely: 6200 Kiskőrös, Petőfi Sándor tér 1.; adószám: 15724784-2-03; törzskönyvi szám: 724782; képviselője: Domonyi László polgármester) mint Eladó, - továbbiakban **Eladó** -

másrészről

a **Regionális Fejlesztési Holding Zártkörűen Működő Részvénytársaság**  (székhelye: 1027 Budapest, Kapás u. 6-12. 1.em.; cégjegyzékszám: **01-10-044294**  képviselője: Dr. Balás-Piri Lászlóvezérigazgató) mint vevő, - továbbiakban **Vevő** -

között az alábbi feltételekkel:

1. Eladó eladja, Vevő pedig megvásárolja az Eladó kizárólagos tulajdonát képező, a Fővárosi Törvényszék Cégbíróságán 01-10-049062 cégjegyzékszám alatt nyilvántartott **Dél-Alföldi Regionális Fejlesztési Zártkörűen Működő Részvénytársaság** (a továbbiakban Társaság) által kibocsátott, összesen **65.237-Ft** névértékű alább részletezett névre szóló dematerializált törzsrészvényekből álló részvénycsomagot (a továbbiakban: Részvények) a hozzá kapcsolódó jogokkal együtt.

|  |  |  |
| --- | --- | --- |
| **darabszám** | **névérték/db** | **ISIN kód** |
| 65.237 | 1,-Ft | HU0000146642 |

 A Részvényekhez a Társaság közgyűlésén 0,652 % szavazati arányt képviselő szavazati jog kapcsolódik.

1. Szerződő felek a Részvények vételárát – azok névértékével egyezően – **65.237-Ft**, azaz Hatvanötezer-kettőszázharminchét forintban állapítják meg.

3. A Vevő a 2. pont szerinti vételárat az Eladó 10400621-00027753-00000008 számú bankszámlájára történő átutalással köteles jelen szerződés aláírását követő 5 napon belül megfizetni.

A fizetés akkor tekinthető teljesítettnek, amikor a vételár összegét az Eladó bankszámláján jóváírják.

4. Eladó a Részvényeket a 2. pont szerinti vételár számláján történt jóváírását követő 3 munkanapon belül köteles a Vevő KELER Zrt.-nél vezetett 0572 számú értékpapírszámlájára transzferálni. Amennyiben azonban a Részvények – a Társaság által korábban elhatározott alaptőke leszállítás végrehajtásaként folyamatban lévő – megkeletkeztetése a fenti időpontig nem történik meg, Eladó azt követő három napon belül köteles a Részvényeket a Vevő részére transzferálni, amikor a KELER Zrt. a Részvényeket az Eladó értékpapírszámlájára átvezette. A részvények tekintetében a Vevő az értékpapírszámláján történő jóváírástól kezdődően jogosult gyakorolni a jogokat és köteles viselni a kötelezettségeket.

5. Az Eladó kijelenti, hogy a Részvények per-, igény-, és tehermentesek és harmadik személyeknek semmilyen olyan joguk nem áll fenn azokon, amely a Vevő tulajdonba lépését, jogainak gyakorlását korlátozná, vagy kizárná.

6. A Vevő kijelenti, hogy jogosult a Részvények megszerzésére és vele szemben semmilyen olyan kizáró ok nem áll fenn, amely akár a részvények minősége, akár darabszáma miatt korlátozná a Vevő szerzőképességét.

7. Vevő kijelenti, hogy a Részvények nevére történő jóváírásától számított két munkanapon belül bejelenti a Társaságnál a tulajdonosváltozást és annak időpontját a részvénykönyvben történő átvezetés érdekében.

8. A Vevő kifejezetten lemond – a törvény által lehetővé tett körben – arról, hogy az Eladó vezető tisztségviselőjével szemben a jelen Szerződéssel összefüggésben bármilyen kártérítési vagy egyéb igényt érvényesítsen. Az Eladó vezető tisztségviselői erre a felelősségkorlátozásra közvetlenül hivatkozhatnak.

Az Eladó kifejezetten lemond – a törvény által lehetővé tett körben – arról, hogy a Vevő vezető tisztségviselőjével szemben a jelen Szerződéssel összefüggésben bármilyen kártérítési vagy egyéb igényt érvényesítsen. A Vevő vezető tisztségviselői erre a felelősségkorlátozásra közvetlenül hivatkozhatnak.

A felek kölcsönösen és kifejezetten kizárják a felek azon jogát, hogy bármelyik fél a jelen szerződést megtámadja arra való hivatkozással, hogy a jelen pontban foglalt igényérvényesítésről való lemondás miatt a szolgáltatás és az ellenszolgáltatás között feltűnő értékaránytalanság lenne.

9. Jelen szerződésben nem szabályozott kérdésekben a magyar jogszabályok rendelkezései az irányadók.

Jelen szerződést szerződő felek azzal írták alá, hogy az abban foglaltak akaratuknak mindenben megfelelnek.

Budapest, 2017. február ...

......................................................... …………...............................................

**Kiskőrös Város Önkormányzata** **Regionális Fejlesztési Holding Zrt.**

 Domonyi László polgármester Dr. Balás-Piri László vezérigazgató

Eladó Vevő